CELEX: 32021R0956
Language: da
Date: 2021-05-31 00:00:00
Title: Kommissionens gennemførelsesforordning (EU) 2021/956 af 31. maj 2021 om tarifering af visse varer i den kombinerede nomenklatur

15.6.2021   
               
               
                  DA
               
               
                  Den Europæiske Unions Tidende
               
               
                  L 211/45
               
            
         KOMMISSIONENS GENNEMFØRELSESFORORDNING (EU) 2021/956
         af 31. maj 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2021.
            
               
                  På Kommissionens vegne
               
               
                  For formanden
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En modulær vare med lydabsorberende og lydisolerende egenskaber (et såkaldt »room in room-system«). I samlet tilstand måler varen ca. 3 m i bredden, 2-6 m i længden og 2,3 m i højden, og dens vægge har en tykkelse på ca. 40 mm.
                        Den består af en kubisk aluminiumsramme, der er forbundet af en række hjørnestykker af metal og af paneler, som er placeret på siderne og øverst på konstruktionen.
                        Hvert panel består af et trykt akustiklag af polyester i brandsikkert materiale på den ene side og af laminerede spånplader på den anden side. Indersiden af panelet er polstret med stenuld (massefylde på 100 kg/m3).
                        Loftet består af polyesterpaneler og støttebjælker af aluminium. Varen er også udstyret med en dør, vinduer, LED-belysning og et ventilationssystem.
                        Varen er udformet som en særlig konstruktion, der opføres i en eksisterende færdiggjort bygning, da den ikke yder beskyttelse mod vind og vejr. Den er beregnet til anvendelse i åbne kontorlandskaber som et aflukket område til fortrolige møder eller som en stillezone.
                        Se billedet  (*1).
                     
                     
                        7610 90 90 
                     
                     
                        Tarifering i henhold til almindelig tariferingsbestemmelse 1, 2 a), 3 b) og 6 vedrørende den kombinerede nomenklatur og teksten til KN-kode 7610 , 7610 90  og 7610 90 90 .
                        Tarifering under pos. 9406  er udelukket, da varen ikke er en selvstændig komplet eller ukomplet »præfabrikeret bygning«, idet den hverken kan betragtes som et beboelseshus, en byggepladsbarak eller en lignende konstruktion (se også bestemmelse 4 til kapitel 94 og de forklarende bemærkninger til HS, pos. 9406 ). Varen er ikke egnet til udendørs brug, da den ikke giver beskyttelse mod vind og vejr. Varen er en særlig konstruktion, der opføres i en eksisterende færdiggjort bygning.
                        Varen er et sammensat produkt, hvis karaktergivende bestanddel er konstruktionselementet (aluminiumsrammen). Den skal derfor tariferes efter konstruktionselementets beskaffenhed.
                        Varen skal derfor tariferes under KN-kode 7610 90 90  som andre konstruktioner af aluminium.
                     
                  
               
            
               (*1)  Billedet er kun vejledende.